Subject: Päring Linnamõisa Perearstikeskusele Tallina Sots- ja Tervishoiuametilt
From: Pärtel Reppo <[email-masked]>
To: "info - AKI" <[email-masked]>
Date: Wed, 25 Feb 2026 17:58:22 +0200

Tähelepanu! Tegemist on välisvõrgust saabunud kirjaga.
Tundmatu saatja korral palume linke ja faile mitte avada.

Tere

Tallinna Sotsiaal- ja Tervishoiuamet on meile teinud päringu. Kas ja mis
tingimustel võime me seda infot väljastada?

Päring

Tallinna Sotsiaal- ja Tervishoiuameti laste heaolu osakonna Lasnamäe,
Pirita sektor palub iseloomustada perekonda, kuhu kuulub ema X (ik XXXX,
elukoht X, Tallinn) ja isa Y (ik YYYYY, elukoht X, Tallinn) ning nende
ühised lapsed Z ja W.
Iseloomustuses palume välja tuua kes täiskasvanutest on enamasti pöördunud
lapsega perearsti vastuvõtule, kas ja mis põhjustel käivad koos oma
lastega perearsti vastuvõtul, milliste eriarstide poole on lapsed suunatud
ja mis põhjustel, milline on laste tervislik seisund. Eraldi palume
märkida lapse Z vaimse tervisega seotud pöördumised, kas vanemad on
väljendanud muret. Kui on, siis palume informatsiooni selle kohta, kas ja
milliseid ettepanekuid on tehtud edasisteks tegevusteks. Täiendavalt
palume meedikute hinnangut koostööst vanematega tuues välja hinnangu
kuidas saadakse laste hooldamisega hakkama tervise küsimustes, kas ja kes
on käinud regulaarselt lastega arsti juures või on esinenud mitteilmumisi
kokkulepitud ajaks, kuidas suhtuvad vanemad laste tervise toetamisse või
on täheldatud üle- või alahoolitsemist.
Antud informatsioon on vajalik laste abivajaduse hindamiseks tulenevalt
lastekaitseseaduse (LasteKS) §-dest 28 ja 29 ning vajadusel pöördumiseks
Harju Maakohtu poole vanemate hooldusõiguse küsimuses tagades laste heaolu
ja parimad huvid vastavalt lastekaitseseaduse (LasteKS) §-le 5. Andmete
saamise õiguslikuks aluseks on AvTS § 38 lg 3, SHS § 5 lg 1, HMS § 6, § 38
lg 1, LasteKS § 8 lg 1, § 21 lg 2 p 1, § 28 ja § 29, IKÜM art 6 lg 1 p e.

Lugupidamisega

(allkirjastatud digitaalselt)

Kristina Kudrin

lapse heaolu spetsialist

5303 6952 [email-masked]